
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 240
                                                          din 19 decembrie 2019
privind aprobarea proiectului (cererii de finanțare) și a cheltuielilor aferente pentru proiectul de investiții: „Modernizarea și extinderea sistemului de iluminat în Municipiul Sighișoara” cod SMIS 127005

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 35.397/16.12.2019 și la Consiliul Local Sighișoara cu nr. 35.758/18.12.2019, de referatul de aprobare, înregistrat cu nr. 35.399/16.12.2019 al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;
Văzând solicitarea de clarificare 4, cu nr. 47.618/06.12.2019, primită din partea Agenției pentru Dezvoltare Regională Centru;

Având în vedere prevederile art. 44 alin. (1) din Legea nr. 273/2006 privind finanţele publice locale, cu modificările şi completările ulterioare; 

Având în vedere prevederile art. 42 alin. (1)  din Legea nr. 500/2002 privind finanţele publice locale, cu modificările şi completările ulterioare; 

Având în vedere că, Municipiul Sighișoara a depus în cadrul Programului Operațional Regional 2014 - 2020, Axa prioritară 3 - Sprijinirea tranziției către o economie cu emisii  scăzute de carbon, Prioritatea de investiții 3.1 - Sprijinirea eficienței energetice, a gestionării inteligente a energiei din surse regenerabile în infrastructurile publice, inclusiv  în clădirile publice și în sectorul locuințelor, Operațiunea C - Iluminat Public, o cerere de finanțare pentru: „Modernizarea și extinderea  sistemului de iluminat în Municipiul Sighișoara”;

Având în vedere că, pentru demararea etapei precontractuale Autoritatea de Management a POR a transmis o solicitare de clarificare prin care se solicită adoptarea unei Hotărâri a Consiliului Local de aprobare a proiectului (cererii de finanțare) și a cheltuielilor aferente, în conformitate cu ultima formă a bugetului rezultat în urma etapei de evaluare și selecție, în care să se precizeze că trebuie să fie incluse toate cheltuielile pe care solicitantul trebuie să le asigure pentru implementarea proiectului, în condițiile rambursării/decontării ulterioare a cheltuielilor eligibile din instrumente structurale;
Văzând Raportul de specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 35.400/16.12.2019, prin care se propune aprobarea proiectului (cererii de finanțare) și a cheltuielilor aferente pentru proiectul de investiții: „Modernizarea și extinderea sistemului de iluminat în Municipiul Sighișoara” cod SMIS 127005;
    Având în vedere amendamentul formulat în plenul şedinţei ordinare a Consiliului Local Sighişoara de către domnul consilier local şi viceprimar Toth Tivadar, amendament însuşit şi votat de către toți membrii Consiliului Local Sighişoara;
   Având în vedere avizele favorabile ale comisiilor de buget și juridică;
În temeiul prevederilor art. 129 alin. (2) lit. ”b”, alin. (4) lit. ”d”, alin. (14), art. 139 alin. (1), alin. (3) și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                    H O T Ă R Ă Ş T E :
Art. 1. Se aprobă cererea de finanțare pentru proiectul de investiții: „Modernizarea și extinderea sistemului de iluminat în Municipiul Sighișoara”, în vederea finanțării acestuia în cadrul Programului Operațional Regional 2014 - 2020, Axa prioritara 3 - Sprijinirea tranziției către o economie cu emisii  scăzute de carbon, Prioritatea de investiții 3.1 - Sprijinirea eficienței energetice, a gestionării inteligente a energiei din surse regenerabile în infrastructurile publice, inclusiv  în clădirile publice și în sectorul locuințelor, Operațiunea C - Iluminat Public.

Art. 2. Se aprobă valoarea totală a proiectului de investiții: „Modernizarea și extinderea  sistemului de iluminat în Municipiul Sighișoara”, în cuantum de 10.386.296,44 lei (inclusiv T.V.A.) din care valoarea totală eligibilă de 9.948.861,75 lei și valoarea totală neeligibilă de 437.434,69 lei.

Art. 3. Se aprobă contribuția proprie în proiect a U.A.T. Municipiul Sighișoara, în cuantum de 437.434,69 lei, reprezentând achitarea tuturor cheltuielilor neeligibile ale proiectului, cât și contribuția  de 2% din valoarea eligibilă a proiectului, în cuantum de 198.977,27 lei, reprezentând cofinanțarea proiectului de investiții: „Modernizarea și extinderea sistemului de iluminat în Municipiul Sighișoara”.

Art. 4. Sumele reprezentănd cheltuieli conexe ce pot apărea pe durata implementării proiectului de investiții: „Modernizarea și extinderea sistemului de iluminat în Municipiul Sighișoara”, pentru implementarea proiectului în condiții optime, se vor asigura din bugetul local.

Art. 5. Se vor asigura toate resursele financiare necesare implementării proiectului în condițiile rambursării/decontării ulterioare a cheltuielilor din instrumente structurale.

Art. 6. Se împuternicește Primarul Municipiului Sighișoara, domnul Mălăncrăvean Ovidiu - Dumitru, să semneze toate actele necesare și contractul de finanțare în numele U.A.T. Municipiul Sighișoara.

Art. 7. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroul Buget, Contabilitate, Salarizare – Direcția Economică, Biroul Achiziții, Accesare Fonduri Europene și Management Proiecte și Serviciul Tehnic, Investiţii - Urmărire Contracte, Monitorizare Servicii de Utilităţii Publice din cadrul Municipiului Sighișoara.
Art. 8. Prin grija Secretarului General al Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.

PREŞEDINTE DE ŞEDINŢĂ,

  

         Buzogany Erzsebet        

                                Contrasemnează pentru legalitate

                                                                                   SECRETARUL GENERAL al municipiului,


            Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;

  1 ex. Biroul Buget, Contabilitate, Salarizare – Direcția Economică;

  1 ex. Biroul Achiziții, Accesare Fonduri Europene și Management Proiecte;
10 ex.

B.A.                  
